Luettelo televisiosarjan Rakkauden anatomia jaksoista
Jaksot > 3. tuotantokausi

| Nro | Englanninkielinen nimi | Suomenkielinen nimi | Ohjaaja | Käsikirjoittaja | Alkuperäinen esitys | Esitetty Suomessa | Muuta |
| --- | --- | --- | --- | --- | --- | --- | --- |
| 1 | A Death in the Family | Kuolema perheessä | Mark Tinker | Shonda Rhimes, Jon Cowan & Robert Rovner | 1. lokakuuta 2009 | 7. elokuuta 2011 |  |
Violet on joutunut häiriintyneen potilaan silpomaksi ja taistelee nyt sairaalassa hengestään. Mutta missä lapsi on? Cooper syyttää itseään tapahtuneesta ja kaikki riitelevät Violetin hoidosta. Samalla muistellaan klinikan alkuaikoja.
| 2 | The Way We Were | Traumoja | Donna Deitch | Patti Carr & Lara Olsen | 8. lokakuuta 2009 | 14. elokuuta 2011 |  |
Ystävät yrittävät auttaa Violetia, joka ei näytä toipuvan traumaattisesta kokemuksestaan. Naomin ja Addisonin välit ovat kohteliaan kireät, vaikka kumpikin kaipaa ystäväänsä. Cooperin nuori potilas päätyy sairaalaan huonossa kunnossa, mutta sinne tuodaan myös tytön vanhemmat. Isää on puukotettu ja äiti hakattu. Mitä oikein tapahtui ja kuka heistä puhuu totta?
| 3 | Right Here, Right Now | Tässä ja nyt | Rob Corn | Dana Baratta | 15. lokakuuta 2009 | 21. elokuuta 2011 | Crossover° |
Seattle Grace -sairaalan tohtori Miranda Bailey tuo Los Angelesiin potilaan, joka odottaa uutta munuaista. Potilaan sisar olisi valmis luovuttajaksi, mutta Bailey haluaa tehdä lisää kokeita. Noahin vaimo Morgan tulee kyselemään Addisonilta, mitä tämän ja hänen miehensä välillä oikein tapahtui. Cooper yrittää puolestaan auttaa kuplapojaksi sanottua potilastaan, joka haluaisi koulun bileisiin. Violetille suuttunut Sheldon vaatii isyystestiä.
| 4 | Pushing the Limits |  | Allison Liddi-Brown | Ayanna A. Floyd | 22. lokakuuta 2009 | 28. elokuuta 2011 |  |
Violet hoitaa raiskauksen uhria, joka joutuu kovan päätöksen eteen. Violet itse suhtautuu edelleen kylmästi omaan lapseensa, mitä Peten on vaikea hyväksyä. Sam pohtii kollegoineen, mitä tehdä kodittoman 15-vuotiaan sairaalle lapselle. Leikkaus voisi auttaa, mutta kuka hänet leikkaisi? Tytöllä ei ole rahaa. Dell palaa töihin ja hermostuu synnytystä jännittävälle naiselle, joka ei malttaisi enää odottaa.
| 5 | Strange Bedfellows | Oudot petikaverit | Steve Gomer | Kathy McCormick | 29. lokakuuta 2009 | 4. syyskuuta 2011 |  |
Violet kutsutaan Katien oikeudenkäyntiin todistajaksi. Addison ja Naomi hoitavat kahta raskaana olevaa naista, joiden hoidossa Naomi on töpännyt aiemmin. Nyt toisella on edessään raskas päätös. Charlotte tarjoutuu klinikalle osakkaaksi. Raha olisi tervetullutta ja tarpeen, mutta henkilönä Charlotte herättää ristiriitaisia tunteita.
| 6 | Slip Slidin’ Away | Potilaan ehdoilla | Helen Shaver | Fred Einesman | 5. marraskuuta 2009 | 11. syyskuuta 2011 |  |
Addisonin potilas on kuolemaisillaan syöpään ja haluaa löytää kissalleen hyvän kodin. Naomi joutuu törmäyskurssille lyhytkasvuisten potilaiden ja geenimanipulointiin erikoistuneen tohtori Fifen kanssa. Onko potilailla oikeus toivoa itsensä kaltaista lasta? Violet kokeilee sähköshokkihoitoa masentuneeseen potilaaseen, joka ei ole saanut apua muista hoitomuodoista.
| 7 | The Hard Part | Kova kohtalo | Mark Tinker | Steve Blackman | 12. marraskuuta 2009 | 18. syyskuuta 2011 |  |
Addison ja Sam törmäävät vaellusretkellä pariskuntaan, jonka auto on suistunut tieltä. Puhelin ei toimi maastossa, joten Samin on lähdettävä hakemaan apua. Charlotte saa yllätyspotilaaksi sulhasen, joka on halunnut taata morsiamelleen täydellisen hääyön. Pete ja Sheldon eksyvät samaan baariin ja kiinnostuvat samasta naisesta.
| 8 | Sins of the Father | Isien synnit | Tom Verica | Elizabeth J.B. Klaviter | 19. marraskuuta 2009 | 25. syyskuuta 2011 |  |
Pete hoitaa kuolemaisillaan olevaa syöpäpotilasta, jonka vaimo on raskaana. Tohtori Fife ehdottaa kokeellista hoitoa, jotta hän ehtisi nähdä lapsensa. Cooper auttaa salaa diabeetikkolasta, joka on karkuteillä isänsä kanssa. Pojan äiti painostaa Cooperia kertomaan, missä poika on. Dellin avioliitto huolestuttaa muita, ja Addison saa klinikalle salaperäisen vieraan.
| 9 | Parent Trap | Vanhemmuuden ilot ja surut | Donna Deitch | Craig Turk | 3. joulukuuta 2009 | 2. lokakuuta 2011 | kaksituntisen jakson 1. osa |
Addisonin potilaaksi tulee riskisynnyttäjä, jonka vaihtoehdot ovat vähissä. Cooper huolestuu monilapsisen perheen uupuneesta äidistä, jonka uskonto kieltää ehkäisyn. Violet ja Charlotte ovat eri linjoilla mahdollisen ratkaisun kanssa. Naomi ottaa yhteen tyttärensä Mayan kanssa. Violet löytää normaalin itsensä tavalla, joka herättää närää muissa.
| 10 | Blowups | Räjähdyksiä | Mark Tinker | Sonay Washington | 3. joulukuuta 2009 | 9. lokakuuta 2011 | kaksituntisen jakson 2. osa |
Dellin kotona räjähtää juuri kun hän on lähdössä töihin. Talossa sisällä olleet Heather ja Betsey joutuvat sairaalaan, eikä Heatherin tilanne näytä hyvältä. Addisonin äiti Bizzy tulee Los Angelesiin ja Addison pakenee vanhempiaan Samin luo. Äidin mukana kaupunkiin tulee myös perhettä pitkään palvellut Susan, eikä suuri salaisuus voi enää olla paljastumatta.
| 11 | Another Second Chance | Uusi alku | Michael Zinberg | Krista Vernoff & Kathy McCormick | 14. tammikuuta 2010 | 16. lokakuuta 2011 | Crossover¤ |
Mark Sloan tuo raskaana olevan tyttärensä Sloanin Addisonin potilaaksi Los Angelesiin ja järjestää samalla pientä terapiaa Addisonille, joka sulattelee yhä paljastuksia vanhempiensa elämästä. Cooper ja Violet yrittävät auttaa pientä poikaa, jonka äidin keräilyvimma on karannut käsistä. Naomi ja Dell setvivät välejään lastensa kanssa. Charlotten ja Cooperin riidat jatkuvat.
| 12 | Best Laid Plans | Hyviä suunnitelmia | Bethany Rooney | Patti Carr & Lara Olsen | 21. tammikuuta 2010 | 23. lokakuuta 2011 |  |
Mayan uutinen raivostuttaa Naomin ja Samin, eikä Naomi suostu edes puhumaan aiheesta. Pete auttaa tohtori Fifen potilasta, jonka tekokäsi on aiheuttanut pahan tulehduksen. Dell avustaa naista, joka haluaa synnyttää ilman kipulääkitystä. Violet tapaa sairaalassa Nathanin, joka on juuri menettänyt vaimonsa.
| 13 | Shotgun | Pakkorako | Karen Gaviola | Jon Cowan & Robert Rovner | 4. helmikuuta 2010 | 30. lokakuuta 2011 |  |
Naomi ja Sam vastustavat tyttärensä aikeita, mutta vaihtoehdot ovat vähissä. Cooper paneutuu uudella innolla deittailuun, mikä kiristää välejä Charlotteen entisestään. Addisonin potilas joutuu mahdottoman valinnan eteen.
| 14 | Love Bites | Lemmenkipeät | Matthew Penn | Dana Baratta | 11. helmikuuta 2010 | 6. marraskuuta 2011 |  |
Lemmenasiat aiheuttavat monelle päänvaivaa työssä ja vapaalla. Addisonin raskaana oleva potilas löytyy rantavesistä henkihieverissä, eikä puolisoa löydy mistään. Cooperin nuorella potilaalla on kaulassa outo purema, jonka alkuperää tyttö ei suostu kertomaan. Sam tuskailee Mayan hääsuunnitelmien kanssa, joihin Naomi suhtautuu kylmän viileästi. Edessä on myös hyväntekeväisyysjuhlat, joissa palkitaan Naomin pomo William White. Kaikkien odotetaan osallistuvan juhliin, mutta kukaan ei ole järin innostunut aiheesta.
| 15 | Til Death Do Us Part | Kunnes kuolema erottaa | Kenny Leon | Craig Turk | 18. helmikuuta 2010 | 13. marraskuuta 2011 |  |
Sam ja Violet tuskailevat Mayan häävalmistelujen kanssa. Naomi jatkaa omalla linjallaan, eikä aio osallistua koko tilaisuuteen. Addison yrittää pelastaa keskosen, jonka vanhemmat eivät halua luopua toivosta. Cooper epäilee, että Charlotten uudella poikaystävällä Scottilla on pilleriongelma, joka voi olla vaaraksi miehen leikkauspotilaille.
| 16 | Fear of Flying | Lentopelko | Mark Tinker | Ayanna A. Floyd | 4. maaliskuuta 2010 | 20. marraskuuta 2011 |  |
Violet on matkoilla Cooperin kanssa ja Sheldon hoitaa sillä aikaa Violetin lentopelkoista potilasta vaihtelevalla menestyksellä. Sam huolestuu yskivästä miehestä, jonka vaimo synnyttää pian. Samin ja Addisonin kireät välit vaikeuttavat päätöksentekoa, mutta johtuuko erimielisyys töistä vai yksityiselämästä? Naapuriklinikalla Naomi pyytää Peten apua harvinaisen allergian hoidossa. Fife yllättää Naomin, jota William kosiskelee innokkaasti.
| 17 | Triangles | Kolmiodraamoja | Tom Verica | Steve Blackman | 11. maaliskuuta 2010 | 27. marraskuuta 2011 |  |
Addison ja Samin uusi tyttöystävä ovat eri mieltä kolmosia odottavan naisen hoidosta. Cooperin nuorella potilaalla on mielikuvitusystävä, joka vanhempien mielestä vain auttaa häntä sopeutumaan uuteen ympäristöön. William White haluaa kiirehtiä tohtori Fifen tutkimusprojektia, jolle pitäisi vielä saada Naomin tuki. Pete alkaa epäillä, että William hoputtaa projektia itsensä takia. Sheldon ja Cooper nujakoivat aiheesta Charlotte ja Addison pohtii suhdettaan Peteen. Olisiko sillä tulevaisuutta?
| 18 | Pulling the Plug | Napit vastakkain | Ann Kindberg | Kathy McCormick | 25. maaliskuuta 2010 | 4. joulukuuta 2011 |  |
Kolmosia odottava sijaissynnyttäjä Kayla makaa edelleen koomassa. Kaylan mies ja lasten tulevat vanhemmat ovat eri linjoilla siitä, mitä pitäisi tehdä - ja kuka päättää. Naomi ei vieläkään puhu Addisonille ja saa yllättävältä taholta lohtua, kun William on matkoilla. Addison hoivaa kotona sairasta Peteä ja Lucasta, joka ei ota rauhoittuakseen. Dell hoitaa Addisonin puolesta rutiinitarkastuksen, josta sukeutuukin jännittävä kotisynnytys.
| 19 | Eyes Wide Open | Uusia tuulia | Eric Stoltz | Jesse Zigelstein | 1. huhtikuuta 2010 | 11. joulukuuta 2011 |  |
Koomapotilaan mies kääntyy alan asiantuntijan, tohtori Ginsbergin puoleen, jonka tiimissä on yllättäen Addisonin vanha tuttu Amelia Shepherd. Ex-mies Derekin sisar on esimiehensä kanssa eri mieltä potilaan mahdollisuuksista ja haluaa kokeilla uutta menetelmää. Addison pelkää, että riski on liian suuri. Charlotte ja Cooper neuvovat vanhuksia kondomin käytössä.
| 20 | Second Choices | Vaihtoehtoja | Jeff Bleckner | Patti Carr & Lara Olsen | 22. huhtikuuta 2010 | 25. joulukuuta 2011 |  |
Violet palaa matkoiltaan ja haluaa isomman roolin Lucasin elämässä. Cooperille tulee potilaaksi nuori poika, joka ahmii kaikkea mitä eteen tulee. Vanhemmat ovat keksineet vaivaan erikoisen ratkaisun. Addison ja Sam ovat eri linjoilla sotilaan hoidosta. Raskaana oleva vaimo toivoo, ettei mies voisi enää palata Irakiin terveydellisistä syistä.
| 21 | War | Sota | Eric Stoltz | Elizabeth Klaviter & Sonay Washington | 29. huhtikuuta 2010 | 1. tammikuuta 2012 |  |
Violet kokee olevansa valmis äidiksi ja hakee oikeusteitse Lucasin yhteishuoltajuutta. Kaikki joutuvat vuorollaan todistamaan, onko Violet heidän mielestään valmis äidiksi. Samalla ruoditaan todistajien uskottavuutta ja heidän omia ratkaisujaan. Loanheitto kiristää ystävysten välejä entisestään.
| 22 | In the Name of Love | Rakkauden nimeen | Mark Tinker | Fred Einesman | 6. toukokuuta 2010 | 8. tammikuuta 2012 |  |
Addisonin epäilyt heräävät, kun vastaanotolle tulee raskaana oleva tyttö, jota on selvästi pidetty eristyksissä muusta maailmasta. Isä haluaisi viedä tytön saman tien takaisin kotiin. Violetin äksy potilas on muuttunut yllättäen erittäin ystävälliseksi. Potilaan mies on innoissaan uudesta käänteestä, mutta voiko ihminen muuttua niin täysin? Naomi ja Fife kinaavat kokeellisesta hoidosta, joka voisi pelastaa Williamin hengen. Dell auttaa Mayaa, jonka laskettu aika lähestyy.
| 23 | The End of a Beautiful Friendship | Hienon ystävyyden loppu | Jeannot Szwarc | Debora Cahn | 13. toukokuuta 2010 | 15. tammikuuta 2012 |  |
Addison, Amelia ja Fife yrittävät pelastaa Mayan ja hänen syntymättömän lapsensa. Muut jännittävät yhdessä heidän kohtaloaan ja miettivät samalla omaa elämäänsä. Naomi katuu suhtautumistaan Mayan raskauteen ja Samia odottaa yllätys leikkaussalissa. Dramaattiset käänteet sotkevat myös Cooperin suunnitelmat.

° Miranda Bailey Greyn anatomiasta vierailee jaksossa Right Here, Right Now.

¤ Jakso Another Second Chance on crossover-jakso Greyn anatomian kanssa, ja jatkaa Greyn anatomian jaksossa Blink alkanutta tarinaa.